Public procurement notice: Contract Notice
Published: 2021-12-31
Buyer: Országgyűlés Hivatala
Country: HU
Contract type: Supplies
Procedure: Open procedure
CPV classification: 30192113 | 30213100 | 30230000 | 30232110 | 32413100
Submission deadline: 2022-01-28
Award criteria: Lowest price

Technical requirements: Számítógépek és hozzátartozó szoftverek, Wifi routerek, valamint multifunkciós nyomtatók beszerzése, és informatikai támogatási szolgáltatás, nyomatdíj körébe tartozó feladatok, helyszíni hibaelhárítás, szoftver karbantartás, hardver karbantartás országos szinten az országgyűlési képviselők és nemzetiségi szószólók részére bérelt irodákban.
Országgyűlési képviselők, nemzetiségi szószólók által használt budapesti és vidéki irodák magyarországi címei, valamint az ajánlatkérő 1054 Budapest, Széchenyi rakpart 19. szám alatti épülete.
- legfeljebb 424 db hordozható számítógép beszerzése operációs rendszerrel (BIOS-ba integrált licenckulccsal),
- legfeljebb 212 db lokális, vezetékes/vezeték nélküli számítógépes kapcsolat kialakításához router beszerzése,
- Informatikai támogatási szolgáltatás (rendelkezésre állás) nyújtása, maximum 212 iroda vonatkozásában,
- Nyomatdíj körébe tartozó feladatok (nyomtatókban kellékanyagok cserélése, eszközök működéséhez szükséges fogyóanyagok és avuló/kopó alkatrészek pótlása) maximum 212 iroda vonatkozásában,
- Költöztetés (a valamely irodában már üzembe helyezett termékek, eszközök új irodába szállítása és üzembe helyezése) igény esetén,
- Eszközök Országgyűlés Hivatala 1054 Budapest, Széchenyi rkp. 19. szám alatti épületében található raktárba történő visszaszállítása igény szerint.
Feladat továbbá a Szerződés tárgyát képező számítógépek, nyomtatók, routerek használatra való felkészítése, mely magába foglalja a szoftverek, driverek telepítését és konfigurálását is. Továbbá feladat ezen eszközöknek a teljesítés helyére, képviselői/nemzetiségi szószólói irodába történő szállítása, átadása a teljesítés helyén való üzembe helyezése, konfigurálása a helyi viszonyokhoz.
Az eljárást megindító felhívás dokumentációja - illetve az annak részét képező szerződéstervezet és műszaki leírás - tartalmazza a közbeszerzés tárgyával, részletes műszaki feltételekkel kapcsolatos további követelményeket, illetve részletezi a feladatokat.
Az ajánlatkérő a keretösszeg minimum 50 %-ának megfelelő összegig vállal megrendelési kötelezettséget.
Az ajánlatkérő a beszerzés pontos mennyiségét nem tudja előre meghatározni, tekintettel arra, hogy nem látható előre, hogy a 2022-2026-os országgyűlési ciklusra megválasztásra kerülő országgyűlési képviselők, illetve nemzetiségi szószólók mennyi iroda - és milyen informatikai eszközökkel való - felszerelését fogják igényelni.
Az ajánlatkérő felhívja a figyelmet, hogy a műszaki leírásban meghatározott gyártmányú, eredetű, típusú dologra, illetve konkrét eljárásra, amely egy adott gazdasági szereplő termékeit vagy az általa nyújtott szolgáltatásokat jellemzi, vagy védjegyre, szabadalomra, tevékenységre, személyre, típusra vagy adott származásra vagy gyártási folyamatra való esetleges hivatkozás a közbeszerzés tárgya egyértelmű jellegének meghatározása érdekében történt, figyelemmel a közbeszerzési eljárásokban az alkalmasság és a kizáró okok igazolásának, valamint a közbeszerzési műszaki leírás meghatározásának módjáról szóló 321/2015. (X. 30.) Korm. rendelet 46. § (3) és (5) bekezdéseiben foglaltakra, továbbá a megnevezés mellett a „vagy azzal egyenértékű” kifejezést minden esetben érteni kell!
A közbeszerzési dokumentumokban található gyártó- illetve típusmegjelölések a termékek jellegének egyértelmű meghatározása érdekében, a 321/2015. rendelet 46. § (3) bekezdése alapján történtek, az ajánlatkérő elfogad a közbeszerzési műszaki leírásnak megfelelő (műszakilag egyenértékű) termékekre vonatkozó ajánlatot is.
Érvénytelen az ajánlat, ha bármely megajánlott termék, eszköz nem felel meg a közbeszerzési dokumentumokban meghatározott összes műszaki követelménynek.

Eligibility requirements: Kizáró okok: Az eljárásban nem lehet ajánlattevő, alvállalkozó, és nem vehet részt alkalmasság igazolásában olyan gazdasági szereplő, aki a Kbt. 62. § (1)-(2) bekezdésében, valamint a Kbt. 63. § (1) bekezdés c) pontjában foglalt kizáró okok valamelyikének hatálya alatt áll. Az igazolás módja: Az igazolási módokra a közbeszerzési eljárásokban az alkalmasság és a kizáró okok igazolásának, valamint a közbeszerzési műszaki leírás meghatározásának módjáról szóló 321/2015. (X.30.) Korm. rendelet (a továbbiakban: Kr.) 1-16. §-okban foglaltak irányadók. Előzetes igazolási mód (az ajánlatban): - Ajánlattevőnek (közös ajánlattevőnek) a Kr. 1. § (1) bekezdése értelmében az egységes európai közbeszerzési dokumentum (a továbbiakban: EEKD) benyújtásával kell előzetesen igazolnia, hogy nem tartozik a Kbt. 62. § (1)-(2) bekezdéseiben, valamint a Kbt. 63. § (1) bekezdés c) pontjában meghatározott kizáró okok hatálya alá. Ajánlatkérő az EEKD-t a Közbeszerzési Dokumentumok részeként, az EKR-ben elektronikus űrlap formájában rendelkezésre bocsátja. A Kr. 3. § (5) bekezdése alapján a közös ajánlattevők képviseletében a nyilatkozatokat (így az EEKD űrlapokat is) az ajánlatot benyújtó gazdasági szereplő teszi meg. Az EEKD-t közös ajánlattétel esetén valamennyi közös ajánlattevő tekintetében külön-külön kell benyújtania az ajánlatot benyújtó ajánlattevőnek. Ha ajánlattevő az előírt alkalmassági követelményeknek más szervezet vagy személy kapacitásaira támaszkodva kíván megfelelni, az érintett szervezetek vagy személyek képviseletében a formanyomtatványt (EEKD) az ajánlattevő nyújtja be. - Az ajánlattevő vagy az alkalmasság igazolásában részt vevő gazdasági szereplő a Kbt. 62. § (1)-(2) bekezdéseiben rögzített kizáró okok hiányát a Kr. 4. § (1) bekezdése szerint, a Kbt. 63. § (1) bekezdés c) pontjában meghatározott kizáró okok hiányát pedig a Kr. 4. § (2) bekezdése szerint igazolja előzetesen (figyelemmel a Kr. 4. § (3)-(4), valamint a 6. § (1)-(2) bekezdéseire is). - A Kr. 15. § (2) bekezdése értelmében azon alvállalkozók tekintetében, amelyek nem vesznek részt alkalmasság igazolásában az ajánlattevőnek a Kbt. 67. § (4) bekezdése szerinti nyilatkozatot kell benyújtania. A nyilatkozatot akkor is be kell nyújtani, ha az ajánlatkérő az eljárásban nem írta elő a már ismert alvállalkozók megnevezését. - Közös ajánlattétel esetén a közös ajánlattevők képviseletében a nyilatkozatot az ajánlatot benyújtó gazdasági szereplő teszi meg. Igazolási mód az ajánlatok elbírálásához (ajánlatkérő külön felhívására): - A Kr. 8-11. §-aiban foglaltak szerint kell a gazdasági szereplőnek igazolnia, illetve az ajánlatkérőnek ellenőriznie, hogy a gazdasági szereplő nem tartozik a Kbt. 62. § (1)-(2) bekezdéseiben és a Kbt. 63. § (1) bekezdés c) pontjaiban foglalt kizáró okok hatálya alá (figyelemmel a Kr. 14. és 16. §-aira is). A Kbt. 62. § (1) bekezdés k) pont kb) alpontja tekintetében a kizáró ok hiányát a Magyarországon letelepedett ajánlattevőnek a Kr. 8. § i) pont ib) alpontjában, a nem Magyarországon letelepedett ajánlattevőnek a Kr. 10. § g) pont gb) alpontjában foglaltak szerint kell igazolnia. A Kbt. 62. § (1) bekezdés k) pont kb) és kc) alpontja tekintetében a nyilatkozat a megfelelő EKR űrlap költésével és benyújtásával teljesíthető. - A Kr. 15. § (1) bekezdése értelmében az ajánlattevő az alkalmasság igazolásában részt vevő alvállalkozó vagy más szervezet vonatkozásában csak az EEKD-t köteles benyújtani a Kbt. 62. § (1)-(2) bekezdéseiben és a Kbt. 63. § (1) bekezdés c) pontjában foglalt kizáró okok hiányának igazolása érdekében. Kr. 15. § (2) bekezdése értelmében azon alvállalkozók tekintetében, amelyek nem vesznek részt az alkalmasság igazolásában, az ajánlattevőnek a Kbt. 67. § (4) bekezdés szerinti kitöltött nyilatkozatot (űrlap) kell benyújtania. - A Kr. 1. § (7) bekezdése értelmében a közbeszerzés megkezdését megelőzően kiállított igazolások is benyújthatóak, mindaddig ameddig az igazolásokban foglalt tény, adat tartalma valós. Az ajánlatkérő - ellenkező bizonyításig - az adat valóságtartalmát az ajánlattevő erre vonatkozó külön nyilatkozata nélkül vélelmezi. Az igazolások nem kérhetők a Kr. 1. § (3)-(3a) bekezdése és 6. § (1) bekezdése alapján a Kbt. 69. § (11)-(11a) bekezdéseiben meghatározott esetekben. Ajánlatkérő felhívja a figyelmet a Kbt. 64. § (1)-(2) bekezdése szerinti öntisztázás lehetőségére, a Kbt. 74. § (1) bekezdésére és a Kr. 16. §-ára. Ajánlatkérő felhívja a figyelmet a Közbeszerzési Hatóság 2021. május 10-én közzétett, „A kizáró okok tekintetében benyújtandó igazolásokról, nyilatkozatokról, nyilvántartásokról és adatokról a Magyarországon letelepedett gazdasági szereplők vonatkozásában" című útmutatójára.